અમદાવાદ: ધોરણ 12 કોમર્સ પછી બીકોમ, બીબીએ, બીસીએ સહિત અન્ય કોર્સમાં વિદ્યાર્થીઓને એડમીશન મળી રહે તે માટે ગુજરાત યુનિવર્સિટીએ પ્રવેશ કાર્યવાહી હાથ ઘરી છે. ગત વર્ષથી ગુજરાત યુનિવર્સ‌િટીમાં લાગુ પાડવામાં આવેલ સેન્ટ્રલાઈઝ એડમીશન પદ્ધતિથી વિદ્યાર્થીને એડમિશન આપવામાં આવશે. દર વર્ષે મોટા ભાગે વિદ્યાર્થીઓ કોલેજ શરૂ થવાના સમય સુધી પ્રવેશ મેળવી શકતા નથી.આ સમસ્યાના હલરૂપે આ વર્ષે વિદ્યાર્થીઓએ બીકોમમાં પ્રવેશપ્રક્રિયા દરમિયાન કોલેજની પસંદગી કરતી વેળાએ ફરજ‌િયાતપણે ઓનલાઇન ફોર્મમાં ૧૫ કોલેજના નામ સામે ચોઇસફીલિંગ કરીને ફોર્મ સબમિટ કરવાનું રહેશે.